437.65 REGOLI DWAR METODI TA’ TEĦID TA’ KAMPJUNI U METODI TA’ ANALIŻI GĦALL-KONTROLL UFFI~JALI TAL-LIVELL I TA’ ĊERTU KONTAMINANTI FL-GĦALF L-AVVIŻ LEGALI 97 ta’ l-2005. L-AVVIŻ LEGALI 97 ta’ l-2005. 1. Titolu u skop. (1) It-titolu ta’ dawn ir-regoli huwa Regoli dwar Metodi ta’ Teħid ta’ Kampjuni u Metodi ta’ Analiżi għall-Kontroll Uffiċjali tal-Livelli ta’ Ċertu Kontaminanti fl-Għalf. (2) L-iskop ta’ dawn ir-regoli hu l-implimentazzjoni tar-regoli mniż/la taħt id-Direttiva tal-Kunsill ta’ l-Unjoni Ewropea 98/53/KE dwar metodi ta’ teħid ta’ kampjuni u metodi ta’ analiżi għall-kontroll uffiċjali tal-livelli ta’ ċertu kontaminanti fl-għalf. 2. Tifsir. Kap. 437. Għall-għan ta’ dawn ir-regoli-"l-awtorità kompetenti" tfisser is-Servizzi Veterinarji f'Malta kif pprovdut taħt l-artikolu 2 ta' l-Att dwar is-Servizzi Veterinarji, jew kull awtorità oħra meta dik ir-responsabbiltà tkun ġiet delegata lilha mis-Servizzi Veterinarji. 3. Miżuri neċessarji biex jiġi żgurat it-teħid ta' kampjuni għall-kontroll uffiċjali tal-livelli ta’ aflatoxins fl-għalf. L-awtorità kompetenti għandha tieħu l-miżuri neċessarji biex tiżgura illit-teħid ta’ kampjuni għall-kontroll uffiċjali tal-livelli ta’ aflatoxins fl-għalf huwa magħmul skond il-metodi mniż/la fl-Iskeda I. 4. Miżuri neċessarji biex tiġi żgurata preparazzjoni ta’ kampjuni u metodi ta’ analiżi għall-kontroll uffiċjali tal-livelli ta’ aflatoxins fl-għalf. L-awtorità kompetenti għandha tieħu l-miżuri neċessarji biex tiżgura illi preparazzjoni ta’ kampjuni u metodi ta’ analiżi użati għall-kontroll uffiċjali tal-livelli ta’ aflatoxins fl-għalf huma konformi mal-kriterji mniż/la fl-Iskeda II.